Organiseer jou huis met stylvolle stoorplekke | rooi rose Organiseer jou huis met stylvolle stoorplekke | rooi rose
Die jongste tendens is om af te skaal en in kleiner woonplekke in te trek. Maar genoeg stoorplek is dan nogal ’n uitdaging, hoor! Daar is deesdae so baie bergingsopsies beskikbaar dat jy nie in onooglike plastiekkratte hoef te belê nie. Maar voor jy begin, gooi eers weg. Ons deel raad.
Stylvolle stoorplekke om jou huis te organiseer deur Cornel Dunn en Elandrè Swart. Hooffoto: Superbalist.com
Ons het kamer vir kamer gaan kyk waarvan jy ontslae kan raak om minder klotter in jou lewe te hê én ons het van die heel oulikste produkte gevind wat jy nou kan koop om jou te help om jou huis te organiseer!
Lees ook: Jou heel beste gids tot ’n klottervrye huis
Die slimste wenke vir ’n klein spasie
Kry jou huis reg vir skoudae
Voor jy in nuwe stoorplek vir jou badkamer belê, maak seker die badkamer is klottervry.
Medisyne wat hul vervaldatum bereik het
Haarprodukte wat jy ses maande laas gebruik het
Ou tandeborsels en grimeerkwaste
Dié oulike badkamertrollie is ideaal vir stoorplek onder die wasbak.
Badkamertrollie (R799) Superbalist
Grimering-organiseerder (R349) Takealot
Stoorplek wat onder jou wasbak sal pas (R279) Takealot
Lees ook: Hoe om essensiële olies in jou huis te gebruik
Dis maklik om tuis te herwin!
Daar is deesdae heelwat oulike bergingsmoontlikhede vir kombuise, maar die meeste van ons se kombuiskaste is vol items wat nie gebruik word nie. Sorteer en raak ontslae daarvan!
Gooi hierdie weg
Hou slegs soveel borde, bakke, koppies, glase en messegoed as wat jy op een slag kan gebruik. Niemand het dertig wynglase nodig nie.
Indien jy nie ’n professionele sjef is nie, is die kans goed dat jy jou kookgerei minder kan maak.
Baie goed in ’n kombuis is bloot dekoratief. Beperk onnodige items en fokus eerder op praktiese items.
Kyk na die vervaldatums van produkte soos speserye, meel of rys.
Jy het nie ’n elektriese toestel nodig vir elke kombuistaak nie. Indien jy ’n klomp toestelle het, maak seker hulle is nog in werkende toestand. Indien nie, gooi weg.
Hierdie magnetiese rak en trollie kan vir alternatiewe stoorplek gebruik word.
Tower Slim kombuistrollie (R999) Superbalist
Magnetiese yskasrak (R499) Superbalist
Stoorkissies vir kombuis of badkamer (R499.99) Mr Price Home
Stoorplek vir mikrogolf- en mini-oond. (R350) Takealot
Lees ook: Wat jy moet weet oor die 5 belangrikste beleggings vir jou huis
Hou jou wynglase silwerskoon – ons wys jou hoe
Ja, jy kán begin om plastiekvry te lewe!
Hou ’n teepartytjie
Omdat die hele gesin die ruimte gebruik, moet die uitsorteer van die vertrek ook ’n gesinspoging wees. Sit ’n dag oor die naweek opsy en span jou huismense in om hierdie taak in ’n japtrap uit te sorteer. Stel daarna opruimreëls vir dié vertrek op.
Indien ’n item in jou woonkamer nie in ’n ander deel van jou huis gestoor kan word nie, raak ontslae daarvan.
Enige iets wat onbruikbaar of stukkend is, moet gaan, soos ou DVD’s en afstandbeheerders.
Ou tydskrifte en koerante moet plek maak vir nuwe items.
Belê in hierdie pragtige houtkas met oop rakke en volop stoorplek.
Danube-boekrak (R5 230) Knus
Lees ook: Die 5 belangrikste beleggings vir jou huis
Skep self ’n fokusmuur
Hoe om vanjaar blommotiewe te omhels
Volg hierdie wenke van die bekende Marie Kondo om jou slaapkamer klottervry te maak:
Hou jou kamer minimalisties. Enigiets wat nie bydra tot ’n rustige atmosfeer nie, moet gaan.
Deel jou slaapkamer op in areas. Fokus op een gedeelte en sorteer dit uit.
Jy behoort nie ’n TV in jou kamer te hê nie. Volgens kundiges benadeel die toestel jou slaapproses.
Raak ontslae van klere wat jy nie in die laaste jaar gedra het nie.
Belê in hierdie oulike houthouers vir tydskrifte in jou kamer.
Veeldoelige rakke (R1 800) Mr Price Home
Oop rak en hangplek (R1 250) Neat freak
Lees ook: Ons 6 gunstelingpakwenke van Marie Kondo
10 maklike wenke vir ’n feng shui-huis
Hou werkstres jou wakker? Hier is goeie raad
Neat Freak |neatfreak.co.za